armvectores/hy_wikipedia_2023 huggingface dataset:
(6454) 1991 UG1

(6454) 1991 UG1, աստերոիդ Մարսի ուղեծիրը հատող աստերոիդների խմբում։ Հայտնաբերվել է 1991 թվականի հոկտեմբերի 29-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,754543 ա. մ., առավելագույնը մոտենում է 1,6631 ա. մ. հեռավորության վրա և հեռանում 3,846 ա. մ.։ Արեգակի շուրջ մեկ ամբողջական պտույտ է կատարում 1669,83 երկրային օրվա ընթացքում, իր ուղեծրով շարժվելով միջինում 0,215591 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 29,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6454) 1991 UG1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յոդենսավաննա

Յոդենսավաննա (հոլ.՝ Jodensavanne), լքված հրեական ավան և գերեզմանատան տարածք Սուրինամում, որը նշանավորում է Արևմտյան կիսագնդի եվրոպական գաղութացման կարևոր փուլը։ Յոդենսավաննայի ավերված սինագոգը Հարավային Ամերիկայի ամենահին սինագոգն է:
Իսպանական ինկվիզիցիայից փախած հրեաներին Սուրինամում ջերմորեն են ընդունել նախ բրիտանական, այնուհետև՝ հոլանդական գաղութային իշխանությունները։ Որպես հրեա վերաբնակիչներին գրավելու պետական ​​քաղաքականության մաս՝ հրեաներին տրվել են հատուկ արտոնություններ՝ կրոնի ազատություն, հողերի և անշարժ գույքի սեփականության իրավունք։
1665 թվականին Յոդենսավաննայում կառուցվել է սինագոգ և գերեզմանատուն։ 1674 թվականին հրեաները հրավիրել են առաջին ռաբբիին՝ Իսահակ Նետոյին։ Սուրինամի հրեական համայնքի ծաղկումն սկսվել է 1680-ական թվականներին, երբ հրեա Սամուել Նասին ստացել է Սավաննան՝ Սուրինամի ափերի մոտ գտնվող մի փոքրիկ կղզի։ 17-րդ դարի վերջին Յոդենսավաննայի բարգավաճող գյուղատնտեսական բնակավայրում բնակվում էր մոտ 600 մարդ, որոնց պատկանում էին ավելի քան 40 պլանտացիաներ ստրուկներով, որոնց ընդհանուր թիվը գերազանցում էր 9000 մարդը։ Բացի Սուրինամի հոլանդական գաղութի կյանքում հրեական համայնքի ունեցած տնտեսական դերից, նրանք ունեցել են նաև ռազմական կարևոր դեր։ Բնակավայրի անմիջական հարևանությամբ գտնվել են «Post Gelderland» մատակարարման ռազմական պահակակետը։
18-րդ դարի կեսերից Յոդենսավաննայում ապրող հրեաների մեծ մասը տեղափոխվել է մայրաքաղաք Պարամարիբո` շաքարեղեգի պահանջարկի անկման պատճառով․ 1790 թվականին նրա բնակչությունը ստրուկների հետ միասին կազմել է շուրջ 22 մարդ, 19-րդ դարի սկզբին՝ տասից էլ քիչ։ 1832 թվականին տեղի ունեցած մեծ հրդեհից հետո բնակավայրը վերջնականապես լքվել է։
Ներկայում Յոդենսավաննայից պահպանվել են Berache ve Shalom սինագոգի ավերակներն ու երեք գերեզմանատուն, որտեղ շիրմաքարերի գրությունները հիմնականում եբրայերեն են և պորտուգալերեն։ Կասիպորայի գերեզմանատան ամենահին գերեզմանը թվագրվում է 1667 թվականով, իսկ ընդհանուր առմամբ գերեզմանատան տարածքում կա մոտ 450 գերեզման։ Շիրմաքարերի մեծ մասը պատրաստված է մարմարից, մնացածը՝ աղյուսից։
Պատմաբան Նատալի Զեմոն Դևիսն ուսումնասիրել է 18-րդ դարի Յոդենսավաննայի կյանքը՝ ուշադրությունը կենտրոնացնելով Դևիդ Իսահակ Քոհեն Նասիի (ծնվ․՝ 1747) և հրեական համայնքում սևամորթների ու սպիտակամորթների հարաբերությունների վրա։ 2016 թվականին տպագրված նրա «Regaining Jerusalem» հոդվածում մանրամասն նկարագրվել է Փեսախի տոնումը Յոդենսավաննայում։


== Ծանոթագրություններ ==


== Արտաքին հղումներ ==
Յոդենսավաննան ՅՈՒՆԵՍԿՕ-ի կայքում (անգլ.)
Մոլլա Սուլեյման (Ալեքսանդրապոլի գավառ)

Մոլլա Սուլեյման, գյուղ Երևանի նահանգում։ Գտնվում էր Ալեքսանդրապոլի գավառումԲնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Փիթեր Ջեյկոբսոն

Փիթեր Ջեյկոբսոն (անգլ.` Peter S. Jacobson, մարտի 24, 1965(1965-03-24), Չիկագո), ամերիկացի դերասան։ Առավել հայտնի է «Հաուս» հեռուստասերիալում բժիշկ Քրիս Տաուբի դերի շնորհիվ։


== Կենսագրություն ==
Փիթեր Ջեյկոբսոնը ծնվել է ԱՄՆ-ի Իլինոյս նահանգի Չիկագո քաղաքում, հայտնի հաղորդավար և մեկնաբան Ուոլտեր Ջեյկոբսոնի ընտանիքում։ 1987 թվականին ավարտել է Ռոդ Այլենդ նահանգի  Փրովիդենս քաղաքի Բրաունի անվան համալսարանը իսկ 1991 թվականին Նյու Յորքի հայտնի Ջուլիարադյան երաժշտական դպրոցը։


== Կարիերա ==
Առաջին հայտնի դերը եղել է Լիզա Էդելշտեյնի հետ համատեղ «Ավելի լավ չի լինում» ֆիլմում։ Դերասանները միասին նկարահանվել են նաև «Հաուս» հեռուստասերիալում, որտեղ Փիթերը տարել է պլաստիկ վիրաբույժ Քրիս Տաուբի դերը, ով բժիշկ-դիագնոստ Գրեգորի Հաուսի թիմի անդամ էր սկսած 4-րդ եթերաշրջանից (2007 թվական)։
Նկարահանվել է նաև մի շարք հայտնի ֆիլմերում, որոնցից են՝ «Տրանսֆորմերները», «Ավելի լավ չի լինում», «Մի անգամ Հոլիվուդում» և այլն։


== Մրցանակներ ==
2006 թվականին արժանացել է «ԱՄՆ-ի սցենարիստների գիլդիայի» մրցանակին՝ «Բարի գիշեր և հաջողություն» ֆիլմում «Դերասանական  լավագույն անսամբլ» անվանակարգում (Ջորջ Քլունիի, Ռոբերտ Դաունի կրտսերի և այլոց հետ համատեղ)։


== Ծանոթագրություններ ==


== Արտաքին հղումներ ==
Փիթեր Ջեյկոբսոն (անգլ.) Internet Movie Database կայքում
Շախմատի միջազգային ֆեդերացիա

Շախմատի միջազգային ֆեդերացիա (ֆր.՝ Fédération Internationale des Échecs, FIDE, հայերեն՝ ՖԻԴԵ) - միջազգային մարզական կազմակերպություն, որը զբաղվում է շախմատի զարգացմամբ։ Հիմնադրվել է 1924-ին Փարիզում։ Պաշտոնական լեզուներն են ֆրանսերենը, անգլերենը, գերմաներենը, իսպաներենը, իսկ 1947-ից՝ նաև ռուսերենը։ Նստավայրը որոշվում է նախագահի բնակավայրի հիման վրա։


== Աղբյուրներ ==


== Արտաքին հղումներ ==
Պաշտոնական կայք
(1269) Ռոլանդիա

(1269) Ռոլանդիա (անգլ.՝ Rollandia), աստերոիդ աստերոիդների գոտու արտաքին մասում։ Հայտնաբերվել է 1930 թվականի սեպտեմբերի 20-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,904571 ա. մ., առավելագույնը մոտենում է 3,5148 ա. մ. հեռավորության վրա և հեռանում 4,2943 ա. մ.։ Արեգակի շուրջ մեկ ամբողջական պտույտ է կատարում 2818,11 երկրային օրվա ընթացքում, իր ուղեծրով շարժվելով միջինում 0,127745 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։
Ռոլանդիա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1269) Ռոլանդիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աթի (Սոմի գավառ)

Աթի (ֆր.՝  Athies), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 660 մարդ, բնակչության խտությունը` 61.86 մարդ/կմ²։ Բնակավայրը զբաղեցնում է 10.67 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 50 կմ արևելք։


== Բնակչություն ==


== Տնտեսություն ==
2010 թվականին կար 359 աշխատունակ (15-64 տարեկան) բնակիչ, որոնցից ակտիվ էին 267-ը, իսկ ոչ ակտիվները` 92։ Ակտիվության ցուցանիշը կազմում է 74,4 %։ 267 աշխատունակ մարդկանցից աշխատել է 231 անձ (130 տղամարդ և 101 կին)։ Գործազուրկ են եղել 36 անձ (15 տղամարդ և 21 կին)։ 92 անաշխատունակներից 24 եղել են աշակերտներ կամ ուսանողներ, 35-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վինկելհայդ

Վինկելհայդ (գերմ.՝ Winkelhaid), կոմունա Գերմանիայում՝ Բավարիա երկրամասի Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 4143 մարդ (դեկտեմբերի 31, 2010)։ Զբաղեցնում է 6,54 կմ² մակերես։ Պաշտոնական կոդ՝ 09 5 74 164։ Բաղկացած է 3 ենթաշրջաններից։


== Ծանոթագրություններ ==


== Արտաքին հղումներ ==
Պաշտոնական կայք
Յանիկ Բիսոն

Յանիկ Բիսոն (Անգլերեն Yannick Bisson; մայիսի 16, 1969(1969-05-16), Մոնրեալ, Քվեբեկ, Կանադա), կինոյի և հեռուստատեսության կանադացի դերասան։ Հայտնի է «Մերդոկի հետաքննությունը» սերիալից, որտեղ խաղացել է գլխավոր դերում։


== Կենսագրություն և կարիերա ==
Բիսոնը ծնվել է Մոնրեալում, Քվեբեկ նահանգում։ Ունի ֆրանսիական և ամերիկյան արմատներ։ Դեռահասության տարիներին նա տեղափոխվել է Տորոնտո, որտեղ սկսել է դերասանական կարիերիա։ Յանիկի հայրը, տեսնելով, որ որդին հետաքրքրված է դերասանությամբ, թերթում հայտարարություն է կարդացել, որտեղ նշված էր, որ նկարահանման համար երեխա-դերասանների են հավաքում։
Հեռուստատեսությամբ առաջնախաղով հանդես է եկել 1984 թվականին, 15 տարեկան հասակում, Մեգան Ֆոլուզի հետ միասին խաղալով «Հոկեյի գիշեր» հեռուստատեսային ֆիլմում։
2002-ից 2005 թվականներին նա «Sue Thomas. F.B.Eye» հեռուստասերիալում խաղացել է ՀԲԴ գործակալ Ջեք Հադսոնի դերը։
2008 թվականին ստացել է Ուիլյամ Մերդոկի կենտրոնական դերը կանադական «Մերդոչի հետաքննություն» հեռուստասերիալում։ Նա նաև եղել է սերիալի 44 էպիզոդների գործադիր պրոդյուսերը, իսկ չորրորդ սեզոնում՝ որպես ռեժիսոր։
2012 թվականին հայտնվել է Գեղեցկուհին և հրեշը հեռուստասերիալի էպիզոդիկ դրվագում։


== Անձնական կյանք ==
Ամուսնացած է դերասանուհի Շանթել Կրեյգի հետ։ Նրանք ծանոթացել են ավագ դպրոցում սովորելու տարիներին։ Զույգն ունի երեք դուստր՝ Բրայան, Դոմինիկը և Միչելան։


== Ֆիլմագրություն ==


== Ծանոթագրություններ ==


== Արտաքին հղումներ ==
Янник Биссон Internet Movie Database կայքում
Ճիպին

Ճիպին, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վոժեմկա (Սելմենգայի վտակ)

Անվան այլ կիրառումների համար տե՛ս՝ Վոժեմկա (այլ կիրառումներ)Վոժեմկա (ռուս.՝ Вожемка), գետ Ռուսաստանում, հոսում է Նյուկսենսկի շրջանում։ Գետաբերանը տեղակայված է Սելմենգի գետի աջ ափին՝ 8 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009326
Հիդրոլոգիական ուսումնասիրությունների կոդը - 103000932
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (134001-134100)

Աստերոիդների ցանկ (133901-134000)  • Աստերոիդների ցանկ  • Աստերոիդների ցանկ (134101-134200)
 Աստերոիդների ցանկ (133901-134000)  • Աստերոիդների ցանկ  • Աստերոիդների ցանկ (134101-134200)
Բաինով (աուլ, Ուստ-Աբականսկի շրջան)

Բաինով (ռուս.՝ Баинов), աուլ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 126 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլովենիայի ֆուտբոլի ազգային հավաքական

Սլովենիայի ֆուտբոլի ազգային հավաքական, ներկայացնում է Սլովենիան միջազգային խաղերում և վերահսկվում է Սլովենական ֆուտբոլային միության կողմից։ Թիմը գոյություն ունի 1920 թվականից։ ՖԻՖԱ-ի և ՈՒԵՖԱ-ի կողմից ընդունվել է 1992 թվականին։ Առաջին պաշտոնական խաղը անցկացրել է 1991 թվականի հունիսի 19-ին Խորվաթիայի ազգային հավաքականի դեմ, պարտվել է 0:1 հաշվով։ Ամենամեծ պարտությունը Սլովենիայի ազգային հավաքականը տարել է 2002 թվականի հոկտեմբերի 12-ին, Ֆրանսիայի ազգային հավաքականի դեմ խաղում։ Սլովենիայի ազգային հավաքականին անվանում են Fantije (թարգմանաբար՝ տղաներ)։


== Ծանոթագրություններ ==
Բախտեի

Բախտեի (ռուս.՝ Бахтеи), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Summer Love

«Summer Love», ամերիկացի երգիչ-երգահան Ջասթին Թիմբերլեյքի երգն է։ Երգը թվային ներբեռնման ֆորմատով թողարկվել է 2007 թվականի նոյեմբերի 26-ին, որպես նրա «FutureSex/LoveSounds» կոչվող երկրորդ ստուդիական ալբոմի վեցերորդ սինգլ։ Երգի հեղինակները և պրոդյուսերներն են Ջասթին Թիմբերլեյքը, Թիմբալենդը և Դանյան։
Երգը հիմնականում դրական արձագանքներ է ստացել երաժշտական քննադատների կողմից, որոնցից մի քանիսը այն համեմատել են նախկինում 'N Sync խմբի հետ կատարած նրա աշխատանքների հետ։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի բառերը Archived 2014-10-13 at the Wayback Machine. MetroLyrics-ում
Հեռուստավերահսկում

Հեռուստավերահսկում, օբյեկտների վիճակի ավտոմատ վերահսկում, իրագործվում է հեռուստամեխանիկայի միջոցներով։ Ընդգրկում է հեռուստաչափումը և հեռուստաազդանշումը։
Հեռուստավերահսկումը կիրառվում է տեխնիկական տարբեր սարքավորումների վրա։ Առաջին սարքավորումներից մեկը, որի վրա կիրառվել է հեռուստավերահսկման տեխնոլոգիան, հեռագրասարքն է։ Այժմ հեռուստավերահսկման ամենատարածված սարքը կարելի է համարել հեռակառավարման վահանակը։ Հեռուստավերահսկումը կիրառվում է նաև այն պայմաններում, երբ անհնար է ուղղակի փոխազդել սարքավորմանը, օրինակ՝ երբ վերջինս իրենից վտանգ է ներկայացնում կամ գտնվում է անհասանելի վայրում։


== Ծանոթագրություններ ==
Նենեցներ

Նենեցներ (նախկին անվանումը՝ սամոյեդներ, յուրակներ), ժողովուրդ։ Բնակվում են Կոլա թերակղզուց մինչև Ենիսեյ գետի ստորին հոսանքի աջափնյա շրջաններն ընդգրկող տարածքում, մեծ մասը՝ ՌԴ Արխանգելսկի մարզի Նենեցական, Տյումենի մարզի Յամալո-Նենեցական և Կրասնոյարսկի երկրամասի Թայմիրական (Դոլգանո-Նենեցական) օկրուգներում։ Թիվը՝ 30 հազար (1979)։ Խոսում են նենեցերեն։ 
Հոկտեմբերյան հեղափոխությունից հետո նենեցական մշակույթը տուժեց խորհրդային կոլեկտիվացման քաղաքականության պատճառով։ Նենեցների մի մասն ընդունեց ուղղափառություն, մեծամասնությունը պահպանեց ոգեպաշտական հավատալիքները, տարածված էր շամանությունը։
Գավդոս

Գավդոս (հուն․՝ Γαύδος), կղզի Միջերկրական ծովում, պատկանում է Հունաստանին։ Գտնվում է Կրետե երկրամասի Գավդոս համայնքում։
Գավդոսի Տրիպիտի հրվանդանը հանդիսանում է Հունաստանի և ամբողջ Եվրոպայի ամենահարավային կետը։


== Աշխարհագրություն ==

Գավդոսը գտնվում է 35 կմ հարավ Կրետե կղզուց։ Գավդոսի տարածքը կազմում է 27 կմ², ծովի մակարդակից բարձր է 345 մ։
Ըստ 2011 թվականի մարդահամարի ունի 152 բնակիչ, որը կազմում է Կրետե կղզու ամենախիտ բնակեցված մասը։ Ներկայումս հիմնական զբաղմունքը հանդիսանում է գյուղատնտեսությունը։ Զարգանում է նաև զբոսաշրջության օղակը։
Գավդոս համայնքին է պատկանում նաև հյուսիս-արևմուտքում գտնվող փոքրիկ Գավդոպուլա կղզուն։


== Տրանսպորտ ==
Գավդոսը հունական ամենադժվար հասանելի կղզիներից է։ Կղզում բացակայում է օդանավակայանը, իսկ արտաքին աշխարհի հետ հաղորդակցությունն իրականանում է շաբաթը մի քանի անգամ Anendyk ջերմանավերի խմբի միջոցով, որոնք Կրետեյի հարավ-արևմուտքում Գավդոսի Կարավե նավահանգսիտը միացնում են Պալեխորա և Խորա-Սֆակիոն քաղաքներին։


== Ծանոթագրություններ ==


== Արտաքին հղումներ ==
Գավդոս
Gavdos Online
Официальный сайт компании Anendyk
Հայկ Բաբուխանյան

Անվան այլ կիրառումների համար տե՛ս՝ ԲաբուխանյանՀայկ Բորիսի Բաբուխանյան (հոկտեմբերի 22, 1964(1964-10-22), Երևան, Հայկական ԽՍՀ, ԽՍՀՄ), կուսակցական ռուսամետ գործիչ, ՍԻՄ կուսակցության նախագահ (2006 թվականից)։


== Կենսագրություն ==
1986 թվականին ավարտել է Երևանի պոլիտեխնիկական ինստիտուտի հաշվողական տեխնիկայի ֆակուլտետը։ 1990-1995 թվականներին՝ Երևանի քաղաքային խորհրդի, 1999-2003 թվականներին և 2012 թվականից՝ ՀՀ Աժ-ի պատգամավոր։
ՀՀԿ խմբակցության և գիտության, կրթության, մշակույթի, երիտասարդության ու սպորտի հարցերի մշտական հանձնաժողովի անդամ է։
1999 թվականից «Իրավունք Մեդիա» հոլդինգի խմբագրության խորհրդի նախագահն է։
2014 թվականի հոկտեմբերի 25-ին պարգևատրվել է Մովսես Խորենացու մեդալով։
2017-2018 թվականներին պատգամավոր ՀՀԿ ցուցակով։


== Քաղաքական դիրքորոշումը ==
Հայաստանում Հայկ Բաբուխանյանը հանդես է գալիս ռուսամետության դիրքերից։ Նրա պնդմամբ Հայաստանն իր անվտանգությունն ապահովելու համար պետք է մտնի Ռուսաստանի միութենական պետության կազմ։


== Ծանոթագրություններ ==
Քիվախ

Քիվախ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(531) Զերլինա

(531) Զերլինա (անգլ.՝ Zerlina), աստերոիդ աստերոիդների հիմնական գոտում։ Հայտնաբերվել է 1904 թվականի ապրիլի 12-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,784638 ա. մ., առավելագույնը մոտենում է 2,2328 ա. մ. հեռավորության վրա և հեռանում 3,3365 ա. մ.։ Արեգակի շուրջ մեկ ամբողջական պտույտ է կատարում 1697,27 երկրային օրվա ընթացքում, իր ուղեծրով շարժվելով միջինում 0,212105 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 33,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(531) Զերլինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վայոմինգ շրջան (Փենսիլվանիա)

Վայոմինգ շրջան (անգլ.՝ Wyoming County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.049 կմ² է, բնակչությունը՝ 28.276 մարդ (2010 թ. տվյալներով)։ Շրջկենտրոնն է Թանքենոկ բնակավայրը։ Կազմավորվել է 1842 թ.։
Նիժնի Սույան

Նիժնի Սույան (ռուս.՝ Нижний Суян, բաշկիրերեն՝ Түбәнге Һөйән), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (2560)

Ժողովածու (2560), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2560 թվի տակ։ Ձեռագիրը գրվել է 1692 թվականից առաջ Սիմոն գրիչի կողմից։ Ստացողը եղել է Սիմոնը։ Գրված է թղթի վրա, որը ունի 18.6×12.2 չափս։ Ձեռագիրը կազմված է 145 թերթից։ Գրված է միասյուն, նոտրգրով։ Կազմը`կաշի։ Հիշատակարաններ՝ գրչի՝ 66ա, 74բ, 115բ և այլուր, հետագայի՝ 115բ (1692 թ․), 118ա (1695 թ․), 47բ (1710 թ․):


== Բովանդակություն ==
Ստ․ Օրբելեանց Վասն մեծի նախարարութեանն Օրբելեանց։
Յովհ․ Մամիկոնեան Պատմութիւն Տարօնոյ։
Մասն Մաշտոցի։
Պատմութիւն Ծիծռան խաչին։
Քարոզ։
Մխիթարայ վրդ-ի Խրատք, Խոստովանութիւն։


== Ծանոթագրություններ ==
Մարտոսի խաչքար (Գեղարքունիք գյուղ)

Մարտոսի խաչքար, գտնվում է Հայաստանի Հանրապետության Գեղարքունիքի մարզի Գեղարքունիք գյուղի մեջ՝ Սուրբ Գևորգ եկեղեցու արևմտյան պատին ագուցված։ Հաշվառված է ՀՀ պատմության և մշակույթի անշարժ հուշարձանների պետական ցանկում (5.25/6.2)։


== Տեղադրություն ==
Խաչքարի բեկորը ագուցված է Սուրբ Գևորգ եկեղեցու արևմտյան պատին։


== Քանդակ ==
Խաչքարին քանդակված է Հիսուս Քրիստոսը, ում երկու զինվոր աղեղներով խոցում են։


== Վիմական արձանագրություն ==
Խաչքարի ճակատին առկա է 2 տող վիմական արձանագրություն.

ՍՈՒՐԲ ԽԱՉՍ ԲԱՐԵԽՈ
Ս ՄԱՐՏՈՍԻՆՀամաձայան արձանագրության՝ խաչքարը նվիրված է Մարտոսին։


== Տես նաև ==
Գեղարքունիք


== Ծանոթագրություններ ==
Տերմեսսոս

Տերմեսսոս, հին քաղաք Պիսիդիայի պատմական շրջանի հարավ-արևելքում՝ ներկայիս Թուրքիայի տարածքում։


== Պատմություն ==
Քաղաքը հիմնադրվել է հին ժողովուրդների ներկայացուցիչների՝ Սոլիմիների կողմից, որոնք, ըստ Հերոդոտոսի բնակվել են շրջակա տարածքում, որը կոչվել է Միլադա նախքան արևմուտքից նոր բնակիչների՝ Լիկյացիների ժամանելը։
Ք.ա.VI դարում Պարսկաստանի թագավոր Կյուրոս II-ի օրոք Փոքր Ասիան ընկնում է Պարսից կայսրության տիրապետության տակ։
Ք.ա. 334 թվականի մայիսին Ալեքսանդր Մեծը անցավ Հելլեսպոնտոսը։ Սկսվել է պարսիկների դեմ հույների ագրեսիվ արշավը։
Ք.ա. 333 թվականին Ալեքսանդրի զորքերը Պերգեից Փռյուգիա տանող ճանապարհին հասան Տերմեսսոսին և սկսել են  պաշարել, բայց բնակիչների կատաղի դիմադրության պատճառով, արագ հաղթանակ տանել չհաջողվել է քանի որ քաղաքը գտնվում էր անհասանելի վայրում։ Ալեքսանդրը չցանկանալով ժամանակ կորցնել և կորուստներ կրել զորքերում, որոշում է թողնել պաշարումը և գրավել ավելի մատչելի հարևան Սագալասը։
Ալեքսանդրի մահից հետո իր դիադոքոսների միջև ձևավորվող կայսրության իշխանության ազդեցության տակ պայքար է ընթանում (Դիադոքոսների պատերազմ)։ Այս ժամանակահատվածում Տերմեսիոսի պատմությունից մի  դրվագ ներկայացրել է Դիոդորոս Սիկիլիացին։

Ք.ա. մոտ 319 թվականին դիադոքսներից մեկը, Անտիգոնոս 1-ին Միաչքանին, ճակատամարտում պարտություն կրել է գլխավոր հրամանատար Ալքատեսի՝ Պերդիկայի եղբոր գլխավորած զորքերր դեմ։ Երբ բանակի հետ Անտիգոնոսը մոտեցավ քաղաքին և պահանջել է ապաստարաններ տրամադրել, բախում սկսվել է քաղաքի տարեցների և երիտասարդների շրջանում։ Տարեցները որոշել են  Ալքատեսին հանձնել բացատրելով, որ քաղաքում չպետք է մղվի պատերազմ Մակեդոնացու պատճառով, մինչդեռ երիտասարդությունը կտրականապես դեմ էր դրան։ Այնուհետև տարեցները գաղտնի համաձայնության եկան Անտիգոնուսի հետ, խնդրելով նրան նկարել քաղաքի վրա հարձակումը, որպեսզի շեղեն երիտասարդ մարտիկներին։ Այս «հարձակման» ժամանակ, երբ Ալքատեսը մնաց մենակ, չցանկանալով կենդանի ընկնել թշնամու ձեռքը, ինքնասպանություն գործեց։ Ալքատեսի մարմինը գաղտնի դուրս բերվել է քաղաքից և տեղափոխվել է Անտիգոնուս։ Պաշարումից հետո երիտասարդ մարտիկները վերադարձան և պարզել են, թե ինչ է պատահել Ալկետի հետ։ Անտիգոնի ճամբարում նրանք նկատել են  Ալքատեսի լքված դին և թաղել են  նրան՝ ցույց տալով նրան բարձր պատիվը։
Ստրաբոնը՝ վկայակոչելով Եփեսոսի Արտեմիդորին Տերմեսոսին թվարկում է Պիսիդյան քաղաքների ցանկում։
Ք.ա II դարում  Տերմեսսոսը բախման մեջ էր Լիկյան միության հարևան քաղաքների հետ:Ք.ա. 189 թվականին Տերմեսոսի բնակիչները գրավել են  դաշինքի անդամ Իսինդա քաղաքը։ Այնուամենայնիվ այն բանից հետո, երբ տուժող կողմը դիմել է Հռոմեական իշխանություններին, հյուպատոս Գնեյ Մանլիուս Վոլսոնը, որն այդ ժամանակ Փոքր Ասիայում զորքեր էր ղեկավարում, քաղաքը վերադարձրել է Լիկյան միությանը։
Ք.ա 243 թվականին ենթադրաբար տեղի ունեցած ուժեղ երկրաշարժից հետո, ոչնչացվել է ջրամատակարարման համակարգը, քաղաքը լքվել է բնակիչների կողմից։


== Քաղաքի տեսարժան վայրերը ==
 Սյունակներով փողոցի հատված
Թատրոն
Քաղաքային խորհրդի շենք (Բուլերվտերիոն)
Կոլանդոյի փողոց
Արտեմիսի սրբավայր
Զևսի սրբավայր
Հերայի սրբավայր
Ստորգետնյա բաքային համակարգ
Ալկետայի գերեզման 
Ժայռափոր դամբարաններ Լիկիա
Դարպաս Հադրիանոս


== Պատկերասրահ ==

		
		
		
		
		


== Ծանոթագրություններ ==
Դատաստանագիրք (556)

Անվան այլ կիրառումների համար տե՛ս՝ Դատաստանագիրք (այլ կիրառումներ)Դատաստանագիրք (556), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 556 թվի տակ։ Ձեռագիրը գրվել է Պետրոս գրիչի կողմից, ենթադրաբար Այասում։ Ստացողը եղել է Այասի Սեթ եպիսկոպոս։ Գրված է թղթի վրա, որը ունի 17,5x13 չափս։ Ձեռագիրը կազմված է 143 թերթից։ Կազմը` ստվարաթուղթ։ Հիշատակարաններ՝ 21ա, 63ա, 73բ, 86բ։


== Բովանդակություն ==
Օրէնք յաղթող թագաւորաց։
Ընտրութիւն յօրինացն քաղաքականաց։
Համառօտ ժողովումն օրինաց։


== Ծանոթագրություններ ==
Մեծ Ուտյուկս

Մեծ Ուտյուկս (ռուս.՝ Большой Утюкс) գետը գտնվում է Արխանգելյան շրջանի հարավային մասում։ Այն Ուստիա գետի աջ վտակն է։ Սկիզբ է առնում Վերխնետոեմսկյան և Ուստյանական շրջանների սահմաններից։ Մեծ Ուտյուկս գետը հոսում է Ուստյանական մարզի Արխանգելյան շրջանով՝ հյուսիսից հարավ, հարավից՝ արևելք։ Սնուցումը խառն է, գերակշռում է ձյան սնուցումը։ Գետավարարումը տեղի է ունենում ապրիլից հունիս ամիսներին։ Սառչում է հոկտեմբերի երկրորդ կեսին և նոյեմբերին։ Սառցահալվում է ապրիլի երկրորդ կեսին և մայիսի առաջին կեսին։ Գետի միջին հոսքում է գտնվում Պերվամայսկիյ փայտամթերման կայանը։
XVI—XVIII դարերում Ուտյուկսա գետից մինչև Հյուսիսային Դվինայի 30 կիլոմետրանոց ցամաքային քարշավայրը միացնում էր Չերեվկովո գյուղն ու Վաժսկիյ գավառի Ուստյանական արորները։


== Ծանոթագրություններ ==
Կամպիլիա Չերվո

Կամպիլիա Չերվո (իտալերեն՝ Campiglia Cervo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 173 մարդ (2008)։ Բնակչության խտությունը՝ 16 մարդ/կմ²։ Տարածքը կազմում է 11 կմ²։ Փոստային ինդեքս՝ 13060։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտաուտ
Վիճակագրության ազգային ինստիտաուտ Archived 2009-12-07 at the Wayback Machine.
Էմի Ուայնհաուսի արձան

Բրիտանացի երգչուհի և երգահան Էմի Ուայնհաուսի բրոնզե արձան, գտնվում է Լոնդոնի հյուսիսում, Քամդեն թաունի շուկայում։ Քանդակի հեղինակն է Սքոթ Իթոնը։ Այն հանդիսավոր կերպով բացվել է երգչուհու մահից երեք տարի հետո՝ 2014 թվականին։


== Պատմություն ==
Էմի Ուայնհաուսը  ծնվել է 1983 թվականին Լոնդոնում։ Երգչուհին հայտնի է իր կոնտրալտո վոկալով և երաժշտական ժանրերի՝ R&B-ի, սոուլի և ջազի խառնուրդների էքսցենտրիկ կատարմամբ։ Քննադատների կողմից ճանաչվել է 2000-ականների լավագույն բրիտանացի երգչուհիներից մեկը։
Մահացել է  27 տարեկան հասակում` 2011 թվականի հուլիսի 23-ին Քամդենում գտնվող իր տանը, ալկոհոլային թունավորումից։
Քանդակագործն Էմի Ուայնհաուսի հորը հայտնել է նրա դստեր արձանը քանդակելու իր մտահղացման մասին և համաձայնություն ստանալուց հետո սկսել է աշխատել քանդակի վրա։ Այն նախատեսված չէր արտացոլելու կոնկրետ կերպար կամ հանդերձանք, սակայն նպատակ ուներ գրավելու իր արտաքին տեսքով։  Հեղինակն ուշադրություն է հրավիրել նրա ձեռքերի դիրքերին. ձախ ձեռքը դրված է գոտկատեղին, իսկ աջը  կիսաշրջազգեստի փեշի եզրին է։ Այսպիսի փոքրիկ մանրամասներ, ինչպես նաև ոտքի փոքր-ինչ ներս ծալած դիքը  քանդակին յուրահատուկ շունչ են հաղորդում։
Արձանը նախատեսված էր տեղադրել Ռաունդհաուզ համերգային սրահում, սակայն նկատի առնելով, որ այնտեղ փոքրաթիվ հասարակություն է հաճախում,  այն տեղադրվեց մոտակա շուկայի տարածքում։
Քանդակի բացումը տեղի է ունեցել 2014 թվականի սեպտեմբերի 14-ին՝ երգչուհու ծննդյան 31-րդ տարեդարձի օրը, իր ընկերուհու՝ բրիտանացի դերասանուհի Բարբարա Վինձորի կողմից։ Բացման արարողությանը ներկա էին նրա ծնողները՝ Միթչ և Ջեյնիս Ուայնհաուսները։


== Նկարագրություն ==
Արձանի բարձրությունը 1․59 մետր է․ բարձրակրունկներով, հասակով մեկ կանգնած  է երգչուհին՝ ձախ ձեռքը գոտկատեղին դրած, մազերի յուրօրինակ՝ փեթակաձև սանրվածքով։ Երգչուհու պարանոցին կա Դավթի աստղով շղթա, իսկ բացման օրը մազերի մեջ իսկական կարմիր վարդ է եղել ամրացված։
Պատկերը, որը ստեղծել է քանդակագործը, փորձել է ներկայացնել Ուայնհաուսի դիրքն ու ուժը, միևնույն ժամանակ նրբորեն ակնարկելով նրա անպաշտպանվածությունը։


== Մեկնաբանություններ և կարծիքներ ==
Արձանի վերաբերյալ դրական կարծիքներ էին հնչում։
Երգչուհու հայրը՝ Միթչ Ուայնհաուսը, հավանել էր քանդակը և ասել, որ Էմին սիրում էր իր հարազատ քաղաքը, և իսկապես վայրը ճիշտ էր ընտրված. այդտեղ կարող էին լինել նրա երկրպագուները։ Նա համոզված էր, որ նրանք նույնպես կհավանեն արձանը։
Ուայնհաուսի մայրն ասել է․ «Ես ուրախ եմ, որ քանդակը հենց այստեղ է տեղադրվել, քանի որ Քամդենն Էմիի սիրած վայրն է եղել»։
Դերասանուհի Վինձորն իր մեկնաբանությունում նշել է, որ իր կյանքում բազմաթիվ պարգևների է արժանացել, սակայն մեծ պատիվ էր ճանաչել Էմիի նման տաղանդավոր երգչուհու. «Նրան սիրում էր ողջ Քամդենը, և նրա ներկայությունը միշտ պետք է այս քաղաքում մնա»։


== Ծանոթագրություններ ==
Աստերոիդների ցանկ (207001-207100)

Աստերոիդների ցանկ (206901-207000)  • Աստերոիդների ցանկ  • Աստերոիդների ցանկ (207101-207200)
 Աստերոիդների ցանկ (206901-207000)  • Աստերոիդների ցանկ  • Աստերոիդների ցանկ (207101-207200)
Լեոնա-Լիբերական բարձրություն

Լեոնա-Լիբերական բարձրություն, գտնվում է Արևմտյան Աֆրիկայում։ Ձգվելով հյուսիսից–արևմուտքից հարավ–արևելք՝ իջնում է դեպի Ատլանտյան օվկիանոսի մերձափնյա դաշտավայրը։ Կազմված է մինչքեմբրյան ապարներից։ Առավելագույն բարձրությունը 1948 մ է (Բինտիմանի լեռ)։
Կարպովտլաշ

Կարպովտլաշ (ուկրաիներեն՝ Карповтлаш), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Կարպովտլաշ գյուղում բնակվում էր 143 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելֆլու

Բելֆլու (ֆր.՝ Belflou), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 106 մարդ, բնակչության խտությունը` 11.87 մարդ/կմ²։ Բնակավայրը զբաղեցնում է 8.93 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 175 կմ արևմուտք, Կարկասոն քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 60 աշխատունակ (15-64 տարեկան) բնակիչ, որոնցից ակտիվ էին 49-ը, իսկ ոչ ակտիվները` 11։ Ակտիվության ցուցանիշը կազմում է 81,7 %։ 49 աշխատունակ մարդկանցից աշխատել է 47 անձ (26 տղամարդ և 21 կին)։ Գործազուրկ են եղել 2 անձ (1 տղամարդ և 1 կին)։ 11 անաշխատունակներից 1-ը եղել են աշակերտներ կամ ուսանողներ, 2-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դարըքջա

Դարըքջա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լյուր (Վերին Պրովանսի Ալպեր)

Լյուր (ֆր.՝ Lurs, օքս.՝ Lurs), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի  Ալպեր գավառում։ Մտնում է Պեիրյուի կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04106։


== Բնակչություն ==
Համայնքի բնակչությունը 2008 թվականին կազմում էր 376 մարդ։


== Կլիմա ==
Կլիման միջերկրածովային, ձմռանը ցուրտ է և հաճախ լինում են ցրտահարություններ, ամռանը շոգ է և ցուրտ, երբեմն անձրևոտ, չունի սեփական օդերևութաբանական կենտրոն։


== Տնտեսություն ==
2007 թվականի տվյալներով 240 աշխատունակ տարիքի մարդկանցից (15-64 տարեկան) 168-ը տնտեսապես ակտիվ էին, 72-ը անգործ (ակտիվության ցուցանիշը 70,0 %, 1999 թվականին եղել է՝ 69,7 %)։ 168 աշխատունակ բնակիչներից 154-ը աշխատում էին (91 տղամարդ և 63 կին), անաշխատանք էին 14-ը (4 տղամարդ և 10 կին)։ 72 անգործ մարդկանցից 12-ը աշակերտներ կամ ուսանողներ են, 42-ը թոշակառու, 18-ը չէին աշխատում այլ պատճառներով։


== Տեսարժան Վայրեր ==
Հռոմեական կամուրջ, պատմական հուշարձան 1963 թվականից
Թատրոն բաց երկնքի տակ
Եպիսկոպոսական դղյակի ավերակները
Ժամատուն Նոտր Դամ դե Անժ (XII դար)
Ժամատուն Նոտր Դամ դյու Պլան
Ծխական եկեղեցի Սենտ Կրուա (XV—XVI դարեր)
Եկեղեցի Սեն Մարտեն (XII դար)


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրություն Լյուր» (ֆրանսերեն)։ Արխիվացված օրիգինալից 2012-10-03-ին։ Վերցված է 2012-8-19 
«Լյուր» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Recuva

Recuva, անվճար ծրագիր, որը օգտատիրոջը տրամադրում է հզոր և պարզ օգտագործման մեջ գործիք կորած ֆայլերի վերականգնման համար։ Ծրագիրը ստեծվել է բրիտանական մասնավոր Piriform Limited-ը նկերության կոմից և գրվել է C++ ծրագրավորման լեզվով։


== Հնարավորություններ ==
Վերականգնում է՝
տվյալներ վնասված կամ ֆորմատավորված տեղեկության կրիչերից։
էլ․ փոստի ջնջված հաղորդագրությունները։
ջնված երաժշտությունները թվային ձայնարկիչներից
թղթապանակների կառուցվածքը։
չպահպանված Microsoft Word թղթերը։
Արագ թողարկման վարպետ
Համակարգի սկանավորում։
Ծրագիրը ունակ է ջնջել ֆայլերը, որոնք օգտատերը ցանկանում է ջնջել վերջնական։
Windows օպերացիոն համակարգի հետ ամբողջական համընկնում։
Բազմալեզու միջերես
Համակարգում ֆայլերի ընդհանձարկ որոնում․
ունակ է ցուցադրել թաքնված ֆայլեր և թղթապանակներ
ֆայլերի զրոյական չափի ցուցադրում
որոնել ֆայլեր վնասված կրիչներից։


== Դյուրակիր տարբերակ ==
Recuva Portable, ծրագրի հատուկ տարբերակ, որը նախատեսված է շարժական կրիչների համար։


== Քննադատություն ==
2010 թվականի հուլիսին, ComputerBild ամսագրի կողմից անցկացված թեստավորման ժամանակ, Recuva-ի 1․36 տարբերակը զբաղեցրեց 5-րդ հորիզոնականը 6-ից։


=== Գովազդ ===
Ի սկզբանե Recuva ծրագրի տեղադրման հետ մեկ տեղ տեղադրվում է ինքնաբերաբար տեղադրվում է Yahoo! Toolbar, որը օգտատերը կարող է անջատել։ Պաշտոնական կայքում գոյություն ունի «Recuva Slim» տարբերակը, որը իր մեջ չի ներառում Yahoo! Toolbar-ը։


== Համակարգային պահանջներ ==
Ծրագիրը աշխատում է Microsoft Windows օպերացիոն համակարգի տարբերակների վրա՝ Windows 2000, Windows XP, Windows Vista, Windows 7, Windows 8 և Windows 8.1։


== Ծանոթագրություններ ==


== Արտաքին հղումներ ==
Recuva-ի պաշտոնական կայք (անգլ.) | Piriform-ի պաշտոնական կայք (անգլ.)
Recuva-ի տեղադրման քայլ առ քայլ տեղադրում
«Recuva v.1.38.504 ֆայլերի վերականգնում»։ iXBT։ 19 июля 2010։ Արխիվացված է օրիգինալից 2012-04-22-ին։ Վերցված է 2010-07-20 
Սերգեյ և Մարինա Բոնդարենկոներ (19 июля 2010)։ «Recuva 1.38: կորած ֆայլերի վերականգնում»։ 3DNews։ Արխիվացված է օրիգինալից 2010-07-20-ին։ Վերցված է 2010-07-20
Լույս և տարածություն

«Լույս և տարածություն» (անգլ.՝ Light and Space), ժամանակակից արվեստի ուղղություն, որը կապված է օպտիկական արվեստի, մինիմալիզմի և երկրաչափական աբստրակցիայի հետ։ Ծագել է Հարավային Կալիֆոռնիայում 1960-ական թվականներին՝ Ջոն Մակլաֆլինի ազդեցության ներքո։ Ուղղությանը բնորոշ է լույսի, ծավալի և մասշտաբի վրա ուշադրության կենտրոնացվածությունը, նաև այնպիսի նյութերի կիրառումը, ինչպիսիք են ապակին, նեոնը, լյումինեսցենտային լամպերը, խեժերը և ակրիլը, որոնք հաճախ ձևավորում են ինստալյացիաներ, որոնց ընկալումը կախված է շրջապատող պայմաններից։ Բնական լույսի հոսքը ուղղորդելով, արհեստական լույսը ներկառուցելով առարկաների կամ ճարտարապետության վրա կամ խաղալով լույսի հետ՝ կիրառելով թափանցիկ, կիսաթափանցիկ կամ արտացոլող նյութեր, «Լույսի և տարածության» նկարիչները հանդիսատեսի մոտ առաջացնում էին կոնկրետ ապրումներ և հույզեր։ Աշխատանքում օգտագործվում էին Հարավային Կալիֆոռնիայի մեքենաշինական և օդատիեզերական արդյունաբերության նորագույն տեխնոլոգիաները, իսկ արդյունքը լույսով լցված օբյեկտներն էին։  Ջեյմս Թարելը, որը հանրահռչակել է ուղղությունը համաշխարհային մասշտաբով, այսպես է ձևակերպել նրա փիլիսոփայությունը՝ ասելով․ «Մենք ուտում ենք լույս, խմում ենք այն սեփական մաշկով»։


== Նկարիչներ ==
Ուղղության աշխատանքների բնույթը արտացոլում է ստացել Լոս Անջելեսի կալիֆոռնյան համալսարանի ցուցահանդեսի վերնագրում, որը ներկայացնում էր 1971 թվականի նոր շարժումը․ «Թափանցիկություն, արտացոլանք, լույս, տարածություն՝ չորս նկարիչ»։ Ցուցահանդեսում ներկայացված են Փիթեր Ալեքսանդրի, Լարի Բելի, Ռոբերտ Իրվինի և Քրեյֆ Քաուֆմանի աշխատանքները։ Ուղղության մյուս նկարիչներն են Ռոն Կուպերը, Ֆրեդ Էվերսլին, Ջոն Մաքրաքեն, Բրյուս Նաումանը, Մարիա Նորդմանը, Էրիկ Օրր, Հելեն Փաշգիան, Դուգ Ուիլերը և Էլին Ցիմերմանը։ Ուղղությունը ազդեցություն է ունեցել մի խումբ նկարիչների վրա, որոնք զբաղվում էին գույնի աբստրակտ թեորիայով, մասնավորապես՝ Ֆրեդերիկ Սփրատ, Ֆիլ Սիմս, Էնն Էփլբի և Դեյվիդ Սիմփսոն։ Ուղղության գաղափարները կարելի է գտնել այնպիսի ժամանակակից նկարիչների աշխատանքներում, ինչպիսիք են Կասպեր Բրինդլը, Օլաֆուր Էլիասոնը, Բրիջիտ Քովանցը և ուրիշներ։


== Ցուցահանդեսներ ==
«Լույս և տարածություն» կալիֆոռնիական ուղղությունը ներկայացվել է 1976 թվականին Վենետիկի բիենալեում Ջերմանո Չելանտի ցուցահանդեսում՝ նվիրված արվեստին, որն օգտագործում է շրջակա տարածքը։ Այն ստացել է Ambiente/arte dal futurismo alla body art խորագիրը։ Ուղղության համատեղ ցուցահանդեսներ հազվադեպ են ստացվել, քանի որ Ուիլերը հրաժարվում էր մասնակցել խոշոր թանգարանային ցուցադրություններին, քանի որ կասկածում էր, որ աշխատանքները կներկայացվեն հենց այնպես, ինչպես մտածված է, իսկ Նորդմանը սկզբունքորեն դեմ էր խմբակային ցուցադրություններին մասնակցելուն։ 2010 թվականին Դեյվիդ Ցվիրների Նյու Յորքի պատկերասրահում ներկայացվել է ուղղության Primary Atmospheres խորագրով ռետրոսպեկտիվ աշխատանքները։ Այս տերմինը առաջարկել է արվեստաբան Դեյվ Հիկին Հարավային Կալիֆոռնիայի նկարիչների ներդրումը բնորոշելու համար։ Ցուցահանդեսների շարքի շրջանակներում, որոնք ֆինանսավորում էր Փոլ Գեթիի հիմնադրամը 2011 Pacific Standard Time նախաձեռնության շրջանակներում Սան Դիեգոյի ժամանակակից արվեստի թանգարանում անցկացրել է ամենախոշոր Phenomenal: California Light, Space, Surface խորագրով ցուցահանդեսը, որը կազմակերպել էր այն ժամանակվա հոգաբարձու Ռոբին Կլարկը։


== Ծանոթագրություններ ==
Սայանո-Շուշենսկոյեի հիդրոէլեկտրակայան

Սայանո-Շուշենսկոյեի հիդրոէլեկտրակայան (ռուս.՝ Саяно-Шушенская гидроэлектростанция), հիդրոէլեկտրակայան Ռուսաստանի Դաշնության Խակասական ինքնավար մարզում։ Հանդիսանում է խոշորագույն Հէկը Ռուսաստանում (9-րդ տեղն աշխարհում)։ Նախագծային հզորությունը 6400 Մվտ է։ Էլեկտրաէներգիայի տարեկան միջին արտադրանքը մոտ 24 միլիարդ կվտ.ժ։ Հիդրոհանգույցի կազմի մեջ մտնում են կամարագրավիտացիոն պատվարը (առավելագույն բարձրությունը՝ 242 մ, երկարությունը ըստ կատարի՝ 1066 մ), ՀԷԿ-ի մերձպատվարային տիպի շենքը՝ 10 ագրեգատով, յուրաքանչյուրը՝ 640 Մվտ հզորությամբ, հաշվարկային ճնշումը՝ 194 մ, ջրհար հորով շահագործման ջրնետը, նավամբարձիչը։ Պատվարը գոյացնում է 31,34 կմ³ լրիվ ծավալով և 15,3 կմ³ օգտակար ծավալով սեզոնային կարգավորման ջրամբար։ Նախապատրաստական շրջանի աշխատանքներն սկսվել են 1964 թ.-ին։ Մինչև 1984 թ.-ը գործարկվել են առաջին 8 հիդրոագրեգատները՝ 5120 Մվտ ընդհանուր հզորությամբ։ ՀԷԿ-ի արտադրած էլեկտրաէներգիան 500 կվ լարման բարձրավոլտ էլեկտրահաղորդման գծերով հաղորդվում է Սիբիրի միացյալ էներգահամակարգ։


== Ծանոթագրություններ ==
Զուհեյր

Զուհեյր իբն աբի Սուլմա (520 – 609) (ամբողջական անուն՝ արաբ․՝ زهير بن أبي سُلمى‎‎,  Զուհեյր իբն աբի Սուլմա), Նախաիսլամական Արաբիայի 7 հայտնի բանաստեղծներից։
Զուհեյրը արաբական Մուզայնա ցեղից էր։ Նրա պոեզիայի մեջ գլխավոր դերը պատկանում է կասիդաներին։ Բանաստեղծ էին Զուբեյդի հայրը, ինչպես նաև ավագ որդին։ Վերջինս, որ հայտնի է որպես Քաաբ իբն Զուհեյր, ստեղծագործում էր Մուհամմադ մարգարեի ժամանակաշրջանում։ Զուհեյրի բանաստեղծության երկրպագուներից էր արաբական արդարակյաց ուղղահավատ խալիֆ Օմար իբն Խատտաբը (634-644)։ Նախաիսլամական շրջանի մյուս 6 հայտնի բանաստեղծներից Զուհեյրը առանձնանում էր որպես պարզ բառերով ու արտահայտություններով բարդ գաղափարներ գրող պոետ։
Զուհեյրը իր բանաստեղծություններում գովերգում է ոչ այնքան ցեղերի առաջնորդներին և քաջարի զինվորներին, այլ իր այն զինակիցներին, որոնք խաղաղասեր էին և ձգտում էին հաշտեցել և լուսավորել ցեղը։ Նրա գլխավոր մուալլական նվիրված է 2 նշանավոր զուբյանցիների՝ Հարիմին և Ալ-Հարիսին։ Մուալլականերում Զուհեյրը հիմնականում օգտագործել է հետևյալ ժանրերն ու ձևերը՝

Ձոն (արաբ․՝ مدح‎‎, մադհ)։ Զուհեյրի մոտ քնարական մուտքը կարճ է, զուրկ անձնասիրական որևէ տարրից։ Բանաստեղծն անմիջապես անցնում է գլխավոր թեմային՝ Հարիմի և Ալ Հարիսի գովաբանմանը, թե ինչպես նրանք հասան պատերազմի դադարեցմանը։ Գովաբանելով նրանց՝ Զուհեյրը դատապարտում է պատերազմը և խաղաղության կոչ է անում։
Իմաստություններ (արաբ․՝ حكمة‎‎, հիքմա)։ Նրա մուալլակաները ավարտվում են աֆորիզմներով և խրատական ասույթներով։ Դրանով Զուհեյրը փորձում է կասիդան դարձնել ավելի կոնկրետ, հստակ և ձևավորել ընդհանուր միտք, գաղափար։


== Աղբյուրներ ==
Фильштинский И.М. История арабской литературы. V - начало X века. (Истории литератур Востока), 1985


== Ծանոթագրություններ ==


== Արտաքին հղումներ ==
Զուհեյրի մուալլական
Հուրբան զրահագնացք

«Հուրբան» զրահագնացք (սլովակերեն՝ Pancierový vlak Hurban), զրահապատ գնացք, որն օգտագործվել է Երկրորդ համաշխարհային պատերազմի տարիներին՝ սլովակյան ժողովրդական ապստամբության ժամանակ։ Կառուցվել է 1944 թվականի սեպտեմբերի 25-ին, Սլովակիայի Զվոլեն քաղաքի երկաթուղային գործարանում և եղել է սլովակյան ապստամբության ժամանակ օգտագործված վերջին զրահագնացքը։ Դրա կրկնօրինակը՝ որպես հուշարձան, ցուցադրված է Զվոլենի ամրոցի հարևանությամբ գտնվող զբոսայգում, իսկ գնդացիրակիր իսկական լաֆետը (կցահարթակը)՝ Բանսկա Բիստրիցայում՝ սլովակյան ժողովրդական ապստամբության թանգարանում։ 


== Մարտական ուղին ==
Զրահագնացքի հրամանատարը կապիտան Մարտին Դյուրիշ-Ռուբանսկին էր, նրա տեղակալը՝ լեյտենանտ Դոմինիկ Մյարտուշը։ Անձնակազմը բաղկացած էր յոթուկես տասնյակ զինվորականներից։ «Հուրբան»-ի մասնակցությամբ առաջին մարտական գործողությունը տեղի է ունեցել Հրոնսկա Դուբրավա - Ժյար գծի վրա։ 1944 թվականի հոկտեմբերի 4-ին ստորաբաժանումը բացազատվել է Չրեմշոնե գյուղի մերձակայքում, մասնակցել գերմանացիների գրոհը կասեցնելու մարտական առաջադրանքի կատարմանը, որի ընթացքում զրահագնացքը զգալի չափով վնասվել է ։ Վերանորոգումից հետո հսկողության տակ է պահել Բանսկա Բիստրիցա — Դիվյակի գիծը։ Հոկտեմբերի 23-24-ին Գորեգրոնիի շրջանում դարձյալ մասնակցել է գերմանացիների գրոհի կասեցմանը։ Այս անգամ «Հուրբան»-ը շատ ավելի ծանր վնասվածքներ է ստացել, և անձնակազմն ստիպված է եղել լքելու այն՝ թաքցնելով Չրեմշոնեի մոտ գտնվող երկաթուղային թունելում։ Դրանից հետո ստորաբաժանումը միացել է աշխարհազորին և նրա կազմում մասնակցել պարտիզանական կռիվներին։


== Գրականություն ==
Bosák P.: Z bojových operácii na fronte SNP. Издательство Правда, Братислава, 1979. (սլովակ.)
Plevza, V. a kolektív: Encyklopédia odboja a Slovenského národného povstania/ Dejiny Slovenského národného povstania 1944 – 5. zväzok. Издательство Правда, Братислава, 1985, с. 177 (սլովակ.)


== Ծանոթագրություններ ==
Կեմերովո

Կեմերովո (մինչև 1932 թվականը՝ Շչեգլովսկ), քաղաք Ռուսաստանում, Կեմերովոյի մարզի վարչական կենտրոնը։ Գտնվում է Արևմտյան Սիբիրում` Տոմ գետի ափին։ Բնակչությունը` 541 հազար մարդ (2013)։


== Անվանում ==
Որպես քաղաք կազմավորվել է 1818 թվականին Շչեգլովո և Կեմերովո գյուղերից։ Մինչև 1932 թվականը կոչվել է Շչեգլովսկ։ Կեմերովո անվանման հիմքում թյուրքական Կեմեր ― «ափ, զառիթափ» բառն է։


== Տես նաև ==
Հրդեհ «Ձմեռային բալ» առևտրա-ժամանցային կենտրոնում


== Ծանոթագրություններ ==
Սիմպլեքս

Սիմպլեքս կամ n-աչափ տետրաեդր (լատ.՝ simplex — հասարակ), երկրաչափական մարմին, որն իրենից ներկայացնում է եռանկյան ընդհանուր ձևը։


== Կանոնավոր սիմպլեքսների համաչափության գծագրեր ==


== Բանաձևեր կանոնավոր սիմպլեքսի համար ==


== Գրականություն ==
Александров П. С. Комбинаторная топология, М. — Л., 1947
Понтрягин Л. С. Основы комбинаторной топологии, М. — Л., 1947, с. 23—31.
Գանջի Մալ

Գանջի Մալ, լեռ։ Գտնվում է Երևանի նահանգի Շարուր֊Դարալագյազի ոստիկանական տեղամասում։ Աշխարհագրական դիրքը՝ անորոշ։


== Ծանոթագրություններ ==
Փրիմանս

Փրիմանս, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր լեռնային սարահարթի վրա, Սղերդ քաղաքից 20 կմ հյուսիս-արևելք։
Գյուղը եղել է միջգյուղային ճանապարհային կայան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մատվեյ Սուլկևիչ

Մատվեյ (Մացեյ) Սուլկևիչ (բելառուս․՝ Мацей Аляксандравіч Сулькевіч, ադրբ.՝ Süleyman bəy Sulkeviç, նաև հայտնի է որպես Մահոմեդ Սուլկևիչ, Սուլեյման Սուլկևիչ և Մամեդ բեկ Սուլկևիչ, հունիսի 20, 1865(1865-06-20), Kiemiejšy, Q4387981?, Voranava District, Բելառուս - հուլիսի 15, 1920(1920-07-15), Բաքու, Ադրբեջանական ԽՍՀ), ռուս և ադրբեջանցի զորավար, ղրիմաթաթար գործիչ, գեներալ-լեյտենանտ։


== Պատանեկություն ==

Մ. Ա. Սուլկևիչը ծնվել է Վիլենի մարզի հնատոհմական ազնվականների ընտանիքում, ազգությամբ՝ բելառուս-թաթար (լեհ-լիտվական)։ Նրա հայրը, Ալեքսանդր Սուլկևիչը  հուսարական գնդում հասել է մինչև փոխգնդապետի աստիճանի։
Լինելով Լիտվական մեծ իշխանության թաթարական արիստոկրատական ընտանիքների ժառանգ, Մ. Սուլկևիչը իր կյանքը նվիրել է ռազմական կարիերային։ Ընդհանուր կրթությունը ստացել է Վորոնեժի Միխայլովյան կադետական դպրոցում։


== Ծառայություն ռուսական բանակում ==
Ծառայության է մտել Պետերբուրգի Միխայլովսկոյե հրետանային ուսումնարանում որպես յունկեր։ Ուսումնարանն ավարտելուց հետո Սուլկևիչը ուղարկվել է 6-րդ հրետանային բրիգադ։
1889 թվականի հոկտեմբերի 3-ից լեյտենանտ Սուլկևիչը եղել է ունկնդիրը Նիկոլաևի ակադեմիայի գլխավոր շտաբի ունկնդիր։ 1894 թվականի հուլիսին գիտության բնագավառում մեծ հաջողությունների համար ակադեմիայում ստացել է շտաբ-կապիտանի կոչում։


== Ղրիմի ծայրամասային կառավարություն ==

1918 թվականին Սուլկևիչը մեկնել է Ղրիմ։ 1918 թվականի մայիսի 1-ին Ղրիմը ամբողջությամբ գրավված էր կայզերական զորքերի  գեներալ Կոշի հրամանատարությամբ (երեք հետևակային դիվիզիաներ և հեծելազորային բրիգադ)։
1918 թվականի հունիսի 25-ին գերմանական ղեկավարության աջակցությամբ Ղրիմի երկրամասային կառավարության վարչապետի, ներքին և ռազմական գործերի պաշտոնը ստացել է գեներալ-լեյտենանտ Սուլկևիչը։
МՍուլկևիչը  Հասան Սաբրի Այվազովին Ղրիմում նշանակել է (1878-1938)  Օսմանյան կայսրության դեսպան ու լավացրել կապերը մուսուլմանական երկրների հետ, որոնք ստեղծվել էին Ռուսական կայսրության տարածքում։ Ղրիմում հայտնի է որպես Սուլեյման փաշա։ Ձգտում էր գումարել Ղրիմի կուրուլթայը (հիմնադիր ժողով), որը կհռչակեր ղրիմաթաթարական պետության ստեղծումը։
Գեներալ Սուլկևիչը ձգտում էր վերացնել փոքրիկ թերակղզու համար մտադրությունները, բոլոր մակարդակներում և բոլոր հարցերում։
Կենտրոնական Ռադան, իսկ հետո  հետման Սկորոպադսկու կառավարությունը ձգտում է Ղրիմը իրեն ենթարկել։ Գերմանիայի համար էլ անվիճելի ձեռնտու էր երկու վասալային ռեժիմների՝ Սկորոպադսկու և Սուլկևիչի գոյությունը  նախկին Ռուսական կայսրության հարավում։ Որպես հետևանք, Բեռլինը վախեցնում էր Սուլկևիչին Ղրիմը Կիևի ենթակայության տակ պահելու համար, այդպես ավելի հեշտ էր Ղրիմը պահել վերահսկողության տակ։ Սկորոպադսկուն նույն գերմանացիները հանգստացնում էին այն ոգով, որ շուտով Կիևի կառավարության բոլոր տարածքային նկրտումները կբավարարվեն և Ղրիմը կանցնի իր վերահսկողության ներքո, սակայն այդ ամենի համար ոչինչ չէին անում։ Ի վերջո,երկու գերմանական ռեժիմների  հակասությունները վերաճեցին բացահայտ դիմակայության, որը ավարտվեց Կիևի կողմից Ղրիմի շրջափակմամբ։
Գերմանական օկուպացիոն զորքերի Ղրիմից հեռանալուց հետո  Սուլկևիչի կառավարությունը 1918 թվականի նոյեմբերի 15-ին փոխանցել է Ղրիմի  իշխանությունը երկրորդ ծայրամասային կառավարությանը, որը գլխավորում էր Սոլոմոն Կրիմը։


== Ծանոթագրություններ ==
Գրաբովո (գյուղ, Ստարովիժևի շրջան)

Անվան այլ կիրառումների համար տե՛ս՝ ԳրաբովոԳրաբովո (ուկրաիներեն՝ Грабове), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1545 թվականին։
2001 թվականի տվյալներով Գրաբովո գյուղում բնակվում էր 382 մարդ։ Բնակավայրը զբաղեցնում է 2224 կմ² տարածք։ Բնակչության խտությունը կազմում էր 171,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆայետ շրջան (Իլինոյս)

Անվան այլ կիրառումների համար տե՛ս՝ Ֆայետ շրջան (այլ կիրառումներ)Ֆայետ շրջան (անգլ.՝ Fayette County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.854 կմ² է, բնակչությունը՝ 22.140 մարդ (2010 թ. տվյալներով)։ Շրջկենտրոնն է Վանդալիա բնակավայրը։ Կազմավորվել է 1821 թ.։
Կոլումբիայի աշխարհագրություն

Կոլումբիա, պետություն Հարավային Ամերիկայի հյուսիսում։
Տարածքը՝ 1 141 748կմ²։
Կոլումբիան արևմուտքից ողողվում է Խաղաղ օվկիանոսով, հյուսիս-արևմուտքում՝ Կարիբյան ծովով։ Երկրի արևմուտքում հյուսիսից հարավ ձգվում է Անդերը՝ մասնատված գետահովիտներով։ Արևելքում տարածվում են սարահարթեր, որոնք հատվում են Ամազոնի վտակներով։ Ափամերձ հատվածներով ձգվում են ցածրավայրերը։ Կոլումբիայի տարածքում Անդերը բաժանված է երեք գլխավոր լեռնաշղթաների՝ Արևմտյան Կոորդիլերներ, Կենտրոնական Կորդիլերներ և Արևելյան Կորդիլերներ։ Երկրի հյուսիսում գտնվում է Սիերա-Նևադա-դե-Սանտա-Մարտա առանձնացված լեռնային զանգվածը՝ Կրիստոբալ-Կոլոն (5775մ) սառցապատ գագաթով, որը հանդիսանում է Կոլումբիայի ամենաբարձր լեռը։
Կոլումբիայի ծայր արևմտյան կետը Մալպելո կղզին է, ամենահյուսիսայինը՝ Սան-Անդրես և Պրովիդենսիա կղզիախումբը։
Կոլումբիայի տարածքում գերիշխում են հասարակածային և մերձհասարակածային կլիմայի տիպերը։


== Ներքին ջրեր ==
Կոլումբիայում գետային ցանցը շատ խիտ է, գետերի սնուցումը մեծ մասամբ անձրևային է։ Շատ գետեր ունեն ջրի ծախսի մեծ տատանումներ, որը սահանքայնության հետ միասին դժվարացնում են նավարկությունները։ Առավել կարևոր նշանակություն ունի Մագդալենայի գետային ցանցը, Կոլումբիայի մյուս գետերը ավելի քիչ նշանակություն ունեն։
Կոլումբիայի խոշոր գետերին է պատկանում Ամազոնը, որով էլ հարավ արևելքում անցնում է սահմանը Պերույի հետ, Օրինոկոն, որով էլ երկրի արևելքում անցնում է սահմանը Վենեսուելայի հետ, Մագդալենան իր Կաուկա վտակով, Ատրատո գետը, արևելյան հարթավայրային Գուվայարե, Մետա ևՎիչադա (Օրինոկոյի վտակ), Պուտումայո և Կակետա(Ամազոնի վտակ) գետերը։ Կոլումբիայի առավել քան 240 գետեր թափվում են Խաղաղ օվկիանոս, որոնք շատ ջրառատ են, բայց կարճ, դրանցից ամենախոշորներն են Պատիյա և Սան Խուան գետերը։
Լեռնային գետերը առաջացնում են ջրվեժներ, որոնցից առավել հայտնի են Բորդոնեսը, Տեկենդաման և Տեկենդամիտան։
Անդերում, հատկապես Արևելյան Կոորդիլերների մեծ մասում, կան մնացորդային (սառցադաշտ) շատ լճեր և Մերձկարիբյան ցածրավայրում, Ատրատո գետի հովտում՝ ճահիճներ։


== Արտաքին հղումներ ==
География — общие сведения, геогр.карты
Гидрография
Латинская Америка, том 2, издательство «Советская энциклопедия», Москва, 1982, стр. 11-13


== Ծանոթագրություններ ==